أنتيݣوا وباربودا هي دولة جزرية عندها السيادة جات فالهند الغربية فلقارة د أميريكا، وعندها سواحل على لبحر لكاريبي ولمحيط لأطلسي بجوج. كتّكوّن من جوجت الجزر كبار؛ جزيرة أنتيݣوا وجزيرة باربودا، ؤواحد العداد ديال الجزر الصغار (من بينهم ݣريت بيرد، الجزيرة الخضراء، ݣوايانا، لونݣ، مايدن، ؤيورك، وفأقصى الجنوب، جزيرة ريدوندا). عدد الساكنة حسب تقديرات 2018 هو 96,286 نسمة والأغلبية ديالهم ساكنين فجزيرة أنتيݣوا (%97). العاصمة وأكبر ميناء ومدينة هي سانت جونز فأنتيݣوا، أما أكبر مدينة فباربودا فهي كودرينݣتون. الجزر ديال أنتيݣوا وباربودا قراب لبعضياتهم (مطار باربودا الرئيسي ما بعيدش كثر من °0.5 طول، ولا 56 كيلومتر (30 ميل بحري) على مطار أنتيݣوا الرئيسي) ؤجاو فالوسط ديال جزر ليوارد اللي كينتاميو لجزر الأنتيل الصغرى بمحاذاة خط عرض 17 شمال خط الاستواء.